Командващият Шести американски флот вицеадмирал Лиза Франчети днес, 13 август, е на посещение в гр. Варна. След официалната церемония по посрещането пред Адмиралтейството командирът на Военноморските сили контраадмирал Митко Петев проведе среща с вицеадмирал Франчети. Акцент в разговорите бе поставен на развитието на двустранното военноморско сътрудничество и на съвместното участие в учения.